Lindsey Van

Lindsey Van (s. 27. marraskuuta 1984 Grosse Pointe, Michigan) on yhdysvaltalainen uransa lopettanut mäkihyppääjä ja maailmanmestari. Hänen seuransa oli National Sports Foundation ja valmentaja oli Casey Colby. Hänen henkilökohtainen pituusennätys on Vikersundissa vuonna 2004 hyppätty 171,0 metriä, joka on samalla Pohjois-Amerikan ennätys.

Van voitti Liberecissä helmikuussa 2009 ensimmäisen naisten mäkihypyn maailmanmestaruuden. Sotšin olympialaisissa 2014 hän oli viidestoista. Maailmancupin osakilpailuissa hän on sijoittunut kerran toiseksi ja kerran kolmanneksi.

Lähteet

Viitteet

Yhdysvaltalaiset mäkihyppääjät
Vuonna 1984 syntyneet
Elävät henkilöt